പൂവറ്റൂര് സ്കൂളില് പുതിയ അക്കാദമിക് ബ്ലോക്കിന് തറക്കല്ലിട്ടു കൊട്ടാരക്കര: പൂവറ്റൂര് ദേവീവിലാസം എന്എസ് എസ് ഹയര് സെക്കണ്ടറി സ്കൂളിലെ ഹൈടെക് അക്കാഡമിക് ബ്ലോക്കിന്റെ തറക്കല്ലിടീല് എന്എസ്എസ് നായകസഭാംഗവും താലൂക്ക് യൂണിയന് പ്രസിഡന്റുമായ ജി. തങ്കപ്പന് പിള്ള നിര്വഹിച്ചു. 655ാം ദേവീവിലാസം എന്എസ്എസ് കരയോഗം പ്രസിഡന്റ് എസ്. രാധാകൃഷ്ണന് നായര് അധ്യക്ഷത വഹിച്ചു. സ്കൂള് മാനേജര് കെ.ടി സതീഷ് കുമാര് റിപ്പോര്ട്ട് അവതരിപ്പിച്ചു. എന്എസ് എസ് താലൂക്ക് യൂണിയന് സെക്രട്ടറി സി. അനില്കുമാര്, കരയോഗം സെക്രട്ടറി എസ്.പത്മനാഭന് നായര്, പ്രിന്സിപ്പല് പ്രിയാകുമാരി, പ്രഥമാധ്യാപിക എല്. ശ്രീകല, രക്ഷാകര്തൃസമിതി പ്രസിഡന്റ് പൂവറ്റൂര് സുരേന്ദ്രന്, സ്റ്റാഫ് സെക്രട്ടറി ഗിരിജാകുമാരി, കരയോഗ ഭാരവാഹികളായ എന്. ബാലകൃഷ്ണപിളള, കെ.ചന്ദ്രകുമാരി ജയകുമാര്. കെ.കെ. മോഹനന് നായര്, കെ. വിനോദ് കുമാര്, കെ. സോമശേഖരന് പിളള, ബി. ശ്രീകുമാര്, ഇന്ദിരാഭായി അമ്മ, പൂവറ്റൂര് അരവിന്ദന് എന്നിവര് പ്രസംഗിച്ചു. രണ്ടുനിലകളിലായി പന്ത്രണ്ട് ആധുനിക സ്മാര്ട് ക്ലാസ് മുറികളുള്പ്പെടുന്നതാണ് പുതുതായി നിര്മിക്കുന്ന ഹൈടെക് അക്കാദമിക് ബ്ലോക്ക്.